העיר העתיקה של רודוס (Medieval City) היא עיר מוקפת חומה, מימי הביניים. למעשה, זוהי אחת הערים הימי-ביניימיות השמורות באירופה, מה שהביא להגדרתה כאתר מורשת תרבות עולמית.
העיר העתיקה כאן מחולקת לשני חלקים: האזור הצפוני והקטן יותר, שנקרא קולחיו (Collachio) והאזור הגדול שמדרום לו ושמו בורגו (Burgo).
לאור ההיסטוריה של רודוס לא מפתיע לגלות שהעיר שבין החומות היא אזור תיירות שמזכיר יותר בזאר תורכי מאשר עיר יוונית אופיינית. יש בו עשרות מסעדות, בתי קפה, חנויות לתיירים ומוזיאונים ומיקס מרתק של השפעות.
שיטוט בעיר העתיקה יגלה לכם ברחובות הצרים, מגוון רחב של בניינים עתיקים, מזרקות, כנסיות ומסגד. מרתק לחוות את השילוב מרתק של סגנונות אדריכלות מגוונים, המייצגים את התקופות השונות בהיסטוריה העשירה של רודוס. חוץ מהיוונים, בעיר הזו שלטו במהלך ההיסטוריה גם הרומים, העות'מנים והאיטלקים. לכן ניתן לראות בעיר העתיקה שילוב מהמם של מבנים משלל תקופות וסגנונות, בהתאם לתרבויות ששלטו באי.
חלק מהמבנים קשור לדתות של הכובשים, מה שמוביל לכך שבעיר העתיקה תראו כנסיות יווניות אורתודוקסיות, לצד מסגדים טורקיים וגם כאלה שבתקופות שונות היו גם וגם.
חומות העיר רודוס העתיקה הן אחד מסימני העיר והן מרשימות מאד. אורכן כמעט 4 קילומטרים ועוביים כ-12 מטר. לאורכן תראו מגדלים, עמדות שמירה, את שערי העיר והחפיר שמסביב.
טיול לאורכן של החומות המרשימות יגלה לכם את אחת הדוגמאות הטובות ביותר לביצורים מתקופת ימי הביניים.
הן אופייניות לביצורים מתקופת ימי הביניים, אך במקור הן נבנו בתקופה הביזנטית דווקא. בין המאות ה-14 וה-16, שיפצו האבירים ששלטו בעיר ובאי. כדי להגן על העיר מפולשים, הם שידרגו וחיזקו אותן משמעותית.
זה לא ממש עזר, במיוחד כשהחומות נפגעו במצור שעשה הצבא העות'מני כנגד העיר. לכן ב-1480 הן חוזקו ונבנו בחלקן מחדש בידי שלטון האבירים.
אורכן של החומות העתיקות הללו של רודוס הוא כ-4 קילומטרים. עוביין הוא 12 מטרים ורוחבה של תעלת המגן שמסביבן הוא מעל 21 מטרים. אם תצאו מבין החומות ותקיפו אותן, תוכלו לחוש היטב את עוצמת ההגנה שסיפקה החומה הזו לתושבי העיר וכמה היה קשה לחיילים העות'מנים להתמודד מול ההגנה המבוצרת הזו ולכבוש את העיר.
כמו שהיה נהוג בימי הביניים, העיר העתיקה של רודוס מוקפת חומה ומסביבה חפיר, שהוא תעלת מגן חפורה. תראו אותה לפני הכניסה לעיר העתיקה. התעלה העמוקה נועדה להקשות על התקפה וכיבוש בידי צבאות זרים וכך להגן על העיר.
רדו אל החפיר. ההליכה בחפיר הירוק, עם הדשא הטבעי שגדל בו, היא מרשימה וגם כיף אמיתי. מצד אחד שלכם מתנשאת החומה של העיר העתיקה. מהצד השני החומה החיצונית של תעלת המגן. אתם הולכים בשטח ירוק, שיש בו אפילו עצים מעטים, כשההרגשה היא של טבע בעיר.
בחומת העיר יש לא פחות מ-10 שערים. גשרים התלויים מעל החפיר מובילים אליהם. בעת התקפה הועלו הגשרים אל החומה ומנעו מהתוקפים להגיע בקלות אל שערי העיר ולתקוף אותם בכדי לפרוץ אל העיר.
ההיסטוריה העשירה של העיר רודוס מתחילה כשהעיר נוסדה בשנת 408 לפני הספירה. מייסדיה באו מהערים שעל האי, לינדוס, קמירוס ויאליסוס.
בימי קדם ניצב כאן, בכניסה לנמל של רודוס, אחד משבעת פלאי עולם. זה היה הקולוסוס של אל השמש - פסל עצום ממדים, שעמד בכניסה לנמל של העיר, עד שחרב ברעידת אדמה.
רודוס נהנית מהיסטוריה מפוארת כשהמבנים השונים בה יכולים להעיד על הכובשים הרבים ששלטו בה, כולל יוונים, רומים, תורכים ואיטלקים. כל תרבות והחותם התרבותי, האמנותי והאדריכלי שלה. העיר הזו הייתה בזמנו נקודת האחיזה הנוצרית האחרונה, באזור שעליו הלכה והשתלטה אז האימפריה העות'מנית החזקה.
תרבויות שונות הטביעו, במהלך השנים, את חותמן בעיר העתיקה של רודוס. העיר רודוס נולדה בסביבות שנת 408 לפני הספירה.
הכובשים ששלטו הכי הרבה זמן בעיר העתיקה היו אבירי מסדר ג'ון הקדוש מירושלים, שכבשו את האי בימי הביניים. האבירים הללו שלטו ברודוס בין השנים 1308-1523 לספירה.
ארמון הגראנד מאסטר, שהיה המפקדה הראשית של אבירי מסדר ג'ון הקדוש, הוא אחד המבנים הגדולים והמרשימים שנבנו בימי הביניים בעיר העתיקה.
בשנת 1522, לאחר מצור של חצי שנה, הכניעו העות'מנים את האבירים. תחת שלטונם מיהרו העות'מנים המוסלמים לגרש את הנוצרים מהעיר העתיקה.
ואם בחלקה העליון של העיר תראו דוגמאות יפהפיות לאדריכלות גותית, באזור התחתון של רודוס תראו לא מעט דוגמאות אדריכליות של מבנים מקושטים ויפים שבנו כאן העות'מנים, מבנים שמהם שרדו עד היום בעיקר מסגדים ובתי מרחץ ציבוריים.